Bandar Udara Trunojoyo

Bandar Udara Trunojoyo (Trunojoyo Airport) (Trunojoyo Airport) (IATA: SUP, ICAO: WART), iyâ arèya bandar udara sè kennengnganna bâḍâ è Kabhupatèn Songennep. Bandara rèya anḍi' jhâlânna kapal sè lanjhângnga 1.600 mèter. Paghi', lanjhângnga bâkal èpalanjhâng dhâddhi 2.500 mèter bân lèbârrâ 45 mèter saèngghâna bisa èghuna'aghi moso kapal jet sè lebbi rajâ bân Dâlem bâkto sakejjhâ' âgghi' bhâkal èpajhâghâ polè terminal bandara sè ;ebbi lowas, ra-kèrâ taon 2019 sakabbhina pengembangan fasilitas è bandara rèya ella ranta pas bisa èghuna'aghi moso penerbangan kalabân kapal jèt sè lebbi rajâ. Sajhârâ Bandara Trunojoyo rèya èkaghâbây è bâkto pamarènta'anna Bupati Soemaroem sè marènta è Songennep taon 1970-an. Aso' abit, Bandara seppè rammè. Ghân ka Bulân Junè Bandara Trunojoyo sè èkelola Kementerian Perhubungan kalabân nyama lengkabbhâ iyâ arèya Kantor UPBU Kellas III Trunojoyo - Songennep sè aladhinè penerbangan perintis PT Airfast Inḍonesia bân 3 sakola penerbangan, iyâ arèya Merpati Pilot School, Trans Asia Pacific Aviation Taining, bân Balai Pendidikan bân Palatèyan Penerbang Banyuwangi otabâ Loka Banyuwangi. È tangghâl 27 Sèptèmber 2017 ella èbukka' penerbangan komèrsial perdana maskapai Wings Air, alayani rute Songennep-Sorbhâjâ PP sè èlakonè bâkto bân-abân arè kalabân aghuna'aghi kapal type sè anyar ATR 72-500 bân ATR 72-600 kapasitas palèng bânnya'na 72 penumpang, penerbangan èlakonè1x sabbhan arè. Ka'angghuy penerbangan domestik ka sakabbhina Inḍonèsia bisa èlayani bân ḍâri bandara rèya kalabân layajan transit è bandara Juanda Sorbhâjâ. Wisata Bandara rèya salaèn dhâddhi fasilitas transportasi kapal è Madhurâ, bandara rèya ramme èyèntarè moso bânnya' orèng molaè ḍâri ngongoḍâdhân sampè' ka rèong orèng towa sè entara ka bandara rèya ka'angghuy olahraga è ghu-lagghu bân kennengngan pol-kompolla na'kana' è bâkto sore. Salaèn rowa, rèng-orèng bâḍâ sè èntar ka bandara rèya ka'angghuy mancèng. Sombher